Diari Oficial de la Generalitat Valenciana


Sumari del DOGV 4764, del 31-05-2004 (2004/5041)

Actuacions d'execució que provenen del verbal número 624/2002. Cèdula de notificació.
-------------------------------------------------------------------------------------

### Dades del document

Número de DOGV
:   4764

Data del DOGV
:   31-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/5041


Organisme emissor
:   Jutjat de Primera Instància i Instrucció Número 3 de Torrent

Tipus de document
:   Anunci

Actuacions d'execució que provenen del verbal número 624/2002. Cèdula de notificació. [2004/Q5041]
  
Isabel Tena Franco, magistrada jutgessa del Jutjat de Primera Instància i Instrucció número 3 de la ciutat de Torrent (València) i partit, fa saber:
  
Que en este jutjat es tramita el procediment d'execució que prové del verbal número 624/2002, a instàncies de Rodamco Inversiones, SL, representat pel procurador Javier Roldán García, contra la Sociedad AG Siglo XXI la Plata del Futuro, SL. En estes actuacions s'ha acordat, mitjançant la interlocutòria de data de hui, fer públic, a través d'edictes, l'execució de la interlocutòria dictada en el present procediment de data 23 d'abril de 2004, com a conseqüència de desconéixer el domicili actual del demandat, la Sociedad AG Siglo XXI la Plata del Futuro, SL, i haver resultat infructuoses les gestions fetes en la cerca de la societat esmentada. La interlocutòria, literalment, diu així:
  
«Interlocutòria
  
Torrent, 23 d'abril de 2004
  
Antecedents de fet
  
1. Que Rodamco Inversiones, SL, representat pel procurador Javier Roldán García, presenta demanda d'execució de la sentència dictada en les actuacions ordinàries 624/2002-C, contra la Sociedad AG Siglo XXI la Planta del Futuro, SL, i sol·licita l'execució de sentència dictada i que se li lliure la possessió del bé immoble finca situada a Aldaia, Centro Comercial Bonaire, planta baixa número local 434, l'arrendament de la qual ha sigut resolt per aquella, atés que ja han transcorregut els 20 dies establits en l'article 548 de la Llei d'Enjudiciament Civil, des de la notificació de la sentència als demandats.
  
Raonaments jurídics
  
1. Que de conformitat amb el que disposa l'apartat 2 de l'article 549 de la Llei d'Enjudiciament Civil, quan el títol executiu siga una sentència o resolució dictada pel tribunal competent per a tindre coneixença de l'execució, la demanda executiva podrà limitar-se a la sol·licitud de què es despatxe l'execució, i identificar la sentència o resolució l'execució de la qual es pretén.
  
2. Que el títol en què es fonamenta la demanda executiva complix els requisits exigits en els articles 549 i 550 de la llei processal, per això procedix despatxar l'execució, i a l'empara del que disposa l'article 704 de la mateixa llei, i atés que es tracta del desnonament dels demandats de l'habitatge arrendat, procedix concedir-los un mes per a desallotjar-lo, deixar-lo lliure i vacu a disposició de l'actor, amb l'advertència que, transcorregut este mes, es procedirà al llançament, i es consideraran «béns abandonats» tots els efectes que hi queden.
  
Part dispositiva
  
Vists els articles esmentats i els altres aplicables a este cas, s'acorda:
  
Primer. Despatxar execució de la sentència de desnonament dictada.
  
Segon. Procediu a requerir a la Sociedad AG Siglo XXI la Planta del Futuro, SL, perquè dins del termini d'un mes deixe lliure, vacu i a disposició de Rodamco Inversiones, SL, l'immoble situat a la finca situada a Aldaia, Centro Comercial Bonaire, planta baixa, número local 434, transcorregut el qual, es procedirà al llançament, i es consideraran els béns mobles que hi queden com a abandonats a tots els efectes.
  
Tercer. Atés que el demandat es troba en parador ignorat, publiqueu edictes que es fixaran al tauler d'anuncis d'este jutjat i es publicaran en el Diari Oficial de la Generalitat Valenciana, despatx que es lliurarà a la part actora per a tindre'n cura del diligenciament.
  
Així ho mane i firme, María Isabel Tena Franco, magistrada jutgessa del Jutjat de Primera Instància i Instrucció número 3 de Torrent (València), de la qual cosa en done fe. Davant meu».
  
I perquè valga de notificació i requeriment en forma del demandat, la Sociedad AG Siglo XXI la Planta del Futuro, SL, en parador ignorat, expedisc el present edicte que es publicarà en el Diari Oficial de la Generalitat Valenciana i al tauler d'anuncis d'este jutjat.